|  |
| --- |
| ← 2000 Jungtinės Amerikos Valstijos 2008 → |
| 2004 metų JAV prezidento rinkimai |
| 2004 m. lapkričio 2 d. (2004-11-02) |
|  |  |  |  |
|  |  |  |  |
| Kandidatas | **Džordžas V. Bušas** | Džonas Keris |
| Partija | Respublikonai | Demokratai |
| Valstija | Teksasas | Masačiusetsas |
| Kandidatas į viceprezidentus |  **Dikas Čeinis** | Džonas Edvardsas |
| Rinkėjų kolegijos balsų | **286** | 251 |
| Laimėta valstijose | **31** | 19+Vašingtonas |
| Rinkėjų balsų | **62 040 610** | 59 028 444 |
| Santykis | **50,7 %** | 48,3 % |
|  |  |  |
|  |
| 2004 metų JAV prezidento rinkimų rezultatų žemėlapis. |
| 
**Tuometinis prezidentas** 
Džordžas V. Bušas
Respublikonai

**Išrinktasis prezidentas**
Džordžas V. Bušas
Respublikonai
 |

**2004 metų JAV prezidento rinkimai** buvo 55-ieji Jungtinių Amerikos Valstijų prezidento rinkimai. Rinkimai buvo surengti 2004 metų lapkričio 2 dieną. JAV respublikonų partijos kandidatas tuometinis JAV prezidentas Džordžas V. Bušas nugalėjo demokratų partijos kandidatą Džoną Kerį, tuometinį JAV senatorių iš Masačiusetso. Rinkimų kampanijos metu dominavo užsienio politikos tema, ypač Bušo vadovavimas karui su terorizmu ir 2003 metų invazija į Iraką. 

Kaip ir 2000 metų JAV prezidento rinkimuose, taip iš šiuose rinkimuose iškilo ginčų dėl balsavimo ir susirūpinimų dėl rinkimų tvarkos pažeidimų. Nugalėtojas neišaiškėjo iki kitos dienos, kai Keris nusprendė neužginčyti Bušo pergalės Ohajo valstijoje. Valstijoje buvo pakankamai rinkikų kolegijos balsų, nulėmusių laimėtoją šioje valstijoje. Tiek Keris, tiek JAV demokratų partijos nacionalinio komiteto pirmininkas Hovardas Dynas išreiškė savo nuomones, kad balsavimas Ohajo valstijoje vyko nesąžiningai ir kad, jei rinkimai ten būtų vykę skaidriai, demokratų partijos kandidatas galėjo laimėti rinkimus tiek toje valstijoje, tiek ir visoje šalyje. 2005 metų sausio 6 dieną senatorė Barbara Bokser prisijungė prie JAV atstovų rūmų narės Stefani Tubs Džons iš Ohajo užpildyto kongresinio protesto prieš Ohajo Rinkikų kolegijos balsavimo ataskaitą. Tačiau JAV Senatas ir JAV Atstovų Rūmai tokį protestą atviru balsavimu atmetė (1-74; 31-267 atitinkamai). 

Palyginus su ankstensniais rinkimais, rinkėjų ištikimybė pasikeitė tik trijose valstijose. Naujoje Meksikoje ir Ajovoje 2000 metų JAV prezidento rinkimuose laimėjo demokratai, tačiau 2004 metais šiose valstijose jau laimėjo respublikonai. Naujasis Hampšyras 2000 metais daugiau balsavo už respublikonų kandidatą, o 2004 metais už demokratų partijos kandidatą. Rinkikų kolegijos balsavimu Džordžas V. Bušas gavo 286 balsus, o Džonas Keris - 251 balsą. Demokratų partijos kandidatas į viceprezidentus Džonas Edvardsas taip pat gavo vieną rinkikų kolegijos nario iš Minesotos prezidentinį balsą. Manoma, kad taip rinkikas balsavo per klaidą, nes jis pats atskirai balsavo ir už Edvardso kandidatūrą į viceprezidentus.

Šaltiniai
---------

1. ↑  2004 Presidential Election Results from the National Archives and Records Administration.
2. ↑  Kennedy, Robert F. „Was the 2004 Election Stolen? : Rolling Stone". Rollingstone.com. Suarchyvuotas originalas 2008-10-22. Nuoroda tikrinta 2008-11-03.
3. ↑  Bruce Schneier: The Problem with Electronic Voting Machines, November 2004
4. ↑  Warner, Melanie. "Machine Politics in the Digital Age." *New York Times.* November 9, 2003.
5. ↑  2004 Presidential Election Results from the National Archives and Records Administration.


|  |  |  |  |  |
| --- | --- | --- | --- | --- |
| 

| Ž • A • RJungtinės Amerikos Valstijos JAV prezidento rinkimai Jungtinės Amerikos Valstijos |
| --- |
|  |
| 
1789 **·**  1792 **·**  1796 **·**  1800 **·**  1804 **·**  1808 **·**  1812 **·**  1816 **·**  1820 **·**  1824 **·**  1828 **·**  1832 **·**  1836 **·**  1840 **·**  1844 **·**  1848 **·**  1852 **·**  1856 **·**  1860 **·**  1864 **·**  1868 **·**  1872 **·**  1876 **·**  1880 **·**  1884 **·**  1888 **·**  1892 **·**  1896 **·**  1900 **·**  1904 **·**  1908 **·**  1912 **·**  1916 **·**  1920 **·**  1924 **·**  1928 **·**  1932 **·**  1936 **·**  1940 **·**  1944 **·**  1948 **·**  1952 **·**  1956 **·**  1960 **·**  1964 **·**  1968 **·**  1972 **·**  1976 **·**  1980 **·**  1984 **·**  1988 **·**  1992 **·**  1996 **·**  2000 **·**  2004 **·**  2008 **·**  2012 **·**  2016  **·**  2020  **·**  2024 | JAV prezidento emblema |

 |